**НАРОДНО ЧИТАЛИЩЕ „ПРОБУДА 1952” с. ДОБРА ПОЛЯНА,**

**ОБЩ. РУЕН, ОБЛ. БУРГАС**

Изх.№ 13

Дата: 06.11.2023г.

 **ДО КМЕТА**

 **НА ОБЩИНА РУЕН**

**УВАЖАЕМИ ГОСПОДИН ОБЩИНСКИ КМЕТ,**

 Във връзка с Чл.26(а) т.1,т.2, и т.3 от Закона за народните читалища обнародван в ДВ.бр.42/2009г. приложено Ви изпращам План-програма за развитие на дейността на читалище „ПРОБУДА1952 ”с. Добра поляна, общ. Руен за 2024година.

 С Уважение,

 **Кемал Мустафа**

**Председател на ЧН**

**НАРОДНО ЧИТАЛИЩЕ „ПРОБУДА 1952” с. ДОБРА ПОЛЯНА,** **ОБЩ. РУЕН, ОБЛ. БУРГАС**

**П Л А Н – П Р О Г Р А М А**

за развитие на дейността на читалището за 2024 година

![images[4]]()

„**НАУКАТА Е СВЕТИЛОТО НА ЕДИН НАРОД, ЛИТЕРАТУРАТА Е ЖИВОТЪТ МУ.”**

 Народно Читалище „Пробуда – 1952 год.” е център на културно просветна работа в с. Добра поляна. Читалището е устойчива културна институция, която има специфична мисия да съхранява и развива традиционните ценности на нацията ни,както и откликване на новите потребности на българското общество.

**Анализ:**

* Читалището има традиции в своята работа;
* На разположение на читателите е интернет обслужване;
* НЧ „Пробуда-1952” е единствената културна институция в селото;

**Предимства:**

* Предимство на нашето читалище е, че имаме средищно училище в селото, което ни дава необходимите ресурси за работа; „Училището и читалището-естествена и безопасна среда за децата”

 **Законова база:**

* Закон за народните читалища от 2009 год.;
* Закон за обществените библиотеки от 2009 год.;
* Общото събрание;

**Мисия:**

 Благородна и отговорна е мисията на нашето читалище, което дава достоен принос за развитие и обогатяване на българските традиции. НЧ „Пробуда-1952”има завоювана позиция за работа в подкрепа на общността и през годините е спечелило доверието на хората.

**Визия:**

* НЧ „Пробуда-1952”с. Добра поляна. работи със всички видове местни общности. Една от модерните визии е превръщането му в информационен център за населението;

**Ценности:**

* Чрез дейностите който извършва Читалището цели да възпитава отношение към културата и изкуството;
* Цялата дейност е насочена към следните

**Основни цели:**

* Задоволяване потребностите на живущите в село Добра поляна. свързани със:
	+ развитие и обогатяване на културния живот;
	+ запазване на обичайте и традициите;
	+ **превръщане на читалището в съвременен център за културно и гражданско развитие.**
	+ разширяване на знанията на гражданите и приобщаването им към ценностите и постиженията на науката, изкуството и културата;
	+ Предоставяне на компютърни и интернет услуги.
	+ Поддържане на Фейсбук страницата на читалището, със снимков и информационен материал от участието ни в различни общински и читалищни инициативи.
	+ Включване на групите в традиционните празници и фестивали.
	+ Активно участие в проекти и програми.

**Дейности:**

**БИБЛИОТЕЧНА ДЕЙНОСТ-** Като неразделна част от читалището, библиотеката активно участва в организирането на културния живот в селото ,общината и в областта, Дейността на библиотеката през 2024 г. ще включва:

• Актуализиране на библиотечния фонд на читалищната библиотека, чрез закупуване на нова литература чрез спечелен проект „Българските библиотеки – съвременни центрове за четене и информираност” 2023 г., дарения и др.

• Организиране на индивидуална и културно-масова дейност с различни целеви групи: (деца, ученици, възрастни); обособяване на тематични кътове по повод празници и годишнини; предоставяне на онлайн информация и представяне на презентации, посветени на значими събития и личности;

• Организиране на литературни четения, посещения на деца и ученици в библиотеката с цел запознаване с правилата на обслужване на читателите и повишаване на читателския интерес към книгата;

**ХУДОЖЕСТВЕНО-ТВОРЧЕСКА ДЕЙНОСТ:**

• Повишаване на качеството на предлагания от читалището художествен продукт по повод различни чествания;

• Активно участие на художествено–творческите форми в културните прояви в общината

 • Пресъздаване на обичаи и празници от Културния календар;

• Участие в общински, регионални, национални и други конкурси и фестивали .

**КУЛТУРНА ПРОГРАМА ЗА 2024 ГОДИНА**

**Януари**

01- 135 г. от рождението на Николай Райнов, български поет, литературен критик, изкуствовед, професор (1889 – 1954)- запознаване читателите с живота и творчеството му.

04 .01 - „Зимна приказка” – среща с любими приказни герои

06.01- мултимедийна презентация за живота и делото на Христо Ботев

21.01 –“Ти посрещна ме на този свят”! - витрина от рисунки и книги посветена за Деня на родилната помощ

21.01- 20г. от смъртта на Йордан Радичков, български писател и драматург (1929 – 2004) -запознаване читателите с живота и творчеството му.

145 г. от смъртта на Любен Каравелов, български писател, публицист, революционер-демократ (1834 – 1879) -запознаване читателите с живота и творчеството му.

31.01 - „В света на влечугите”- мултимедийна презентация

**Февруари**

-„ Алкохолът и децата” - конкурс на детски рисунки по-случай Седмицата на трезвеността.

02.02 – 158

години от рождението на Стоян Стойчев Русев / дядо Благо/ -, български детски писател.

- Четене на гатанки и приказки на най-малките.

- Да напишем писмо, стих, есе за обич – литературен конкурс във връзка с Деня на влюбените.

14.02 – изработване на валентинки с участниците от кръжока „ Сръчни ръце”.

- Витрина от книги и фотоси за делото на Апостола на свободата Васил Левски.

19.02–  “Твоят един син, Българийо…”– презентация и рецитал за делото на Апостола- съвместно с училището.

23.02 - 125 год. от рождението на Ерих Кестнер (1899 – 1974) един от най-четените немскоезични писатели на [XXвек](https://bg.wikipedia.org/wiki/XX_%D0%B2%D0%B5%D0%BA)  -автор на популярни [книги за деца](https://bg.wikipedia.org/wiki/%D0%94%D0%B5%D1%82%D1%81%D0%BA%D0%B0_%D0%BB%D0%B8%D1%82%D0%B5%D1%80%D0%B0%D1%82%D1%83%D1%80%D0%B0) - колективно четене на романите му  *„Антон и Точица“и*  *„Хвърчащата класна стая“*

26.02 -изработване на мартеници с участниците в кръжока „ Сръчни ръце”

28.02- Конкурс за най-оригинална и красиво изработена мартеница.

**Март**

01.01- Ден на Българската мартеница- да се закичим с мартеница за символ на здраве и сила” – изложба на мартеници

- „Баба Марта бързала” – детско утро- посещение в ЦДГ- Добра поляна

- 03.03 – Ден на Освобождението на България

- Урок по родолюбие

- Оформяне на кът и витрина „ Аз обичам България

-Празнична програма съвместно с училището.

05.03- Работилница „ Сръчни ръце” Изработване на картички за 8-ми март

 предназначени за жените на с. Добра поляна.

07.03- „Мама” – изложба на детски рисунки.

08.03 – „Блага вест за тебе мамо” – съвместна програма с училището и ДГ в салона на читалището.

-„Красива, нежна и добра- да носиш името Жена”-празнична вечер в читалището с дамите от селото.

-„На гости в библиотеката” – тематично утро с участието на ученици от ОУ “Св. Св. Кирил и Методий”

12.03 – Творческа работилница „Сръчни ръце”- съвместна инициатива с учениците от VІкл. за откриване на „Книговезница”, която да обхваща; подлепване на книги, изработване на книгоразделители за бележити дати и годишнини.

-“Българските пролетни обичаи” - презентация пред учениците от ОУ  “Св.св. Кирил и Методий”.

20.03 – „Пролет моя, моя бяла пролет”

 – посрещане на пролетта с децата от ПГ.

21.03 - Световен ден на гората

 - Фото-конкурс „ Улови прекрасен миг”

27. 03-Международен ден на театъра.

 - Покана на Държавен Куклен Театър Търговище

**Април**

01.04 - Международен ден на хумора и шегата. „Смешни смешки и приказки горещи” – весело надлъгване с деца от начален курс.

01.04- Международен ден на птиците- Тематична витрина

- Седмица на гората

 - излeт с децата от ДГ с. Добра поляна до гората.

02.04 – Международен ден на детската книга

 - Пътешествия в приказния свят

 - Образователни игри

 - Театър за най-малките

07.04 - Международен ден на здравето

 - Изготвяне презентация на тема: „ За да съм здрав трябва да спортувам „

 - Беседи, състезания и викторини с учениците от местното училище с цел повишаване на здравната култура на подрастващите и уважение към професията на здравния работник.

12.04 -“Космосът - познат и непознат”

 – мултимедийна презентация по повод Международния ден на космонавта

- „Светът през моите очи“- Пролетен конкурс за детска рисунка

22.04 – Ден на Земята

 - Земята в нашите ръце-витрина от детски рисунки

 - Еко-инициатива по случай Деня на Земята

23.04 – Световен ден на книгата и авторското право

- Маратон на четенето с ученици от местното училище

- Връчване на приза „Читател на годината”

- Зелена библиотека -четене на открито

- „Чети с мен, доведи приятел” – нощ в библиотеката

26.04 - „Да нашарим яйцата заедно“-Великденска работилница

 -боядисване на великденски яйца с деца и възрастни, изложба;

-„Моята баба във виртуалното пространство”

 – първи стъпки за работа с компютър – деца помагат на възрастните.

**Май**

06.05 – „ Георгьов ден ” – Общоселско празнуване

09.05 –“Познаваме ли Европа?” - викторина с учениците от ОУ  “Св.св. Кирил и Методий”по повод Ден на Обединена Европа

 -“ Аз чета с мама “ четене на български народни приказки с деца от първи клас и техните майки - открита читалня пред библиотеката;

11.05- Ден на библиотекаря

 – „ Библиотекар за един ден ”

 – запознаване читателите с работата на библиотекаря.

 - Обмяна на опит с библиотекари от община Руен

24.05 – Ден на славянската писменост и култура

 – съвместна програма с училището.

 - тематична витрина

- Участие на фолклорната група и групата за модерни танци на общинския празник с. Руен.

**Юни**

01.06 - „ Щастливо детство”- празник с децата на с. Добра поляна

 - рисуване с пастели или тебешир

 - състезания с велосипеди и тротинетки по възрасти

 -състезателни игри

02.06 – Отбелязване деня на Христо Ботев и загиналите за свободата на България.

- На гости в библиотеката –прожекция на детско филмче с мултимедиен екран на децата от ЦДГ и ПГ с. Добра поляна.

05.06– Международен ден на опазване на околната среда – витрина от текстови и снимкови материали.

- Участие на фолклорната група на фестивала „ Шарено котле”гр. Бургас и с представяне на читалището с турска кухня.

- Участие на фолклорната група на фестивала на етносите „ Различни но заедно” с. Лозарево.

- „Курбан байрям ” - програма в салона на читалището

- „Моята градина” - фото-изложба  – конкурс

115 г. от рождението на Димитър Димов, български писател – прозаик и драматург (1909 – 1962) - колективно четене на най-известният му роман „Тютюн“.

- „Какво да четем през лятото”- откриване на лятна читалня

**Юли**

01.07 – -„И това лято в библиотеката” – работа с деца и читатели

 - „Зелена библиотека”

 - Млад художник

 - Игри на открито, изучаване на природата

 - Дигитални умения, безопасно сърфиране във виртуалния свят

 - Да творим заедно

 - верижни четения

 - Запознаване на подрастващото поколение с местните традиции и обичаи.

- „Мое родно село” – конкурс за рисунка и стих

- Лятно кино – безплатни прожекции на филми за малки и големи на мултимедиен екран в салона на читалището.

- Провеждане на групови обучения по ИКТ

- „Културата на моя етнос”- мултимедийна презентация

**Август**

„Да подвържем и придадем добър вид на старите книги в библиотеката” – работа с деца и доброволци в библиотеката.

- Акция за събиране на експонати за музейната сбирка

- Прожекция на детски филми с мултимедия в детски отдел на библиотеката;

- "Рисувам своите мечти"- мероприятие от програмата забавно лято в библиотеката.

- „Курбан байрям ” - програма в салона на читалището

21.08 – „ Най – хубавите бълг. народни приказки ” – четене на приказки от автора Ангел Каралийчев и обсъждане на същите – по случай отбелязване на деня от рождението му.

- Участие на фолклорната група на XVIII-Традиционна Вечер на Турската култура.

**Септември**

02.09- 135 г. от смъртта на Захари Стоянов, български писател, публицист, революционер и общественик (1851 – 1889)

03 .09 - „ Сбогом лято ”- детско шоу за закриване на ваканцията

06.09 – Отбелязване деня от Съединението на Княжество България и Източна Румелия -тематична витрина .

 8 септември - Седмицата на грамотността:

 - Провеждане на литературни игри “Чети и бъди грамотен“

 - Детско утро - “Чети с мен“.

-„Плодородна и златна” – есенна изложба с дарове от  природата.  13.09 - „ -- Здравей, родно училище”- Витрина от рисунки и стихове

16.09 - „Отново на училище” – изпращане на учениците с поздравления и почерпка.

22.09 – Ден на Независимостта на България.

 - Беседа в библиотеката

 - Фотоси и табла

 - Рецитал със стихове за родината

25 .09 - Пускане на предупредителни писма за закъснели читатели.

28.09- 90год. от рождението на Реджеб Кюпчю- български поет от турски произход- запознаване читателите с живота и творчеството му.

30.09 - „ Тайнството на библиотеката ..!”- Какво се прави в нея ? - На гости в библиотеката първи допир на първокласниците и въвеждането им в света на книгитe.

**Октомври**

01.10- Ден на възрастните хора –“Баба и внуче в света на интернета “

04.10 – Световен ден за защита на животните – Витрина от текстови и снимкови материали.

05.10–Международен ден на учителя – изработване на поздравителни картички до учителите на ОУ „ Св. Св. Кирил и Методий с. Добра поляна.

16.10- 165 г. от рождението на Оскар Уайлд, ирландски писател и драматург (1854 – 1900) - колективно четене и обсъждане на литературната му приказка „ Щастливият принц” – кратката история на метална статуя, която се сприятелява с прелетна птица.

„ Есен златокоса” – конкурс за изработване на есенни вълшебства от природни материали.

24.10- 95 г. от рождението на Йордан Радичков, български писател и драматург (1929 – 2004); запознаване читателите с личността на големия български писател и неговото творчество за деца.

17.10- 110 год. от смъртта на Пейо Яворов- един от най-големите български поети на XX век- запознаване читателите с живота и творчеството му.

31.10-“Кой знае повече?”- викторина с учениците от ОУ  “Св.св. Кирил и Методий” в навечерието на Деня на народните будители.

**Ноември**

01.11– „Поклон вам, будители народни“- съвместна програма с ОУ „ Св. Св. Кирил и Методий” по-случай Деня на народните будители.

 - Организиране на подвижна библиотека по ДГ с. Добра поляна и филиали.

03.11-80 г. от рождението на Надежда Захариева, българска поетеса и писателка (1944)

 -запознаване читателите с творчеството и.

09.11-110 г. от рождението на Павел Вежинов, български писател (1914 – 1983)

 -запознаване читателите с живота и творчеството му.

16.11 -Инициатива по-случай Деня на толерантността;

**Декември**

01.12 –“Час по здраве” – мултимедийна презентация и дискусия по повод Международния ден за борба със СПИН .

03.12- 75 от смъртта на Елин Пелин, български писател (1877 - 1949)

 - запознаване читателите с живота и творчеството му.

07.12- 115 г. от рождението на Никола Вапцаров, български поет (1909 – 1942)

 - запознаване читателите с живота и творчеството му.

16.12- 165 г. от смъртта на Вилхелм Грим, немски писател, автор (заедно с брат си Якоб) на известните приказки (1786 – 1859) –колективно четене и драматизиране на приказките му.

19.12- Изработване на коледни картички с участниците в кръжока „Сръчни ръце”.

21.12 – Традиционна изложба на сурвакници и коледни картички

23.12 – „ Добре дошъл Дядо Коледа ”- Витрина от зимни рисунки

-“Тиха нощ, свята нощ” - Коледни и Новогодишни тържества- в салона на читалището.

30.12-85 г. от смъртта на Стоян Михайлов Попов (Чичо Стоян), български детски писател (1865-1939) - запознаване читателите с живота и творчеството му.

**Други дейности и мероприятия**

1. Да се приканват по-вече семейства да се запишат в библиотеката.

2. Да се направят фотоси за най-добри читатели през годината.

3. Да се подобри читалищната и библиотечна дейност.

4. Да се закупят по-вече книги.

5.Участие с проекти

6.Участие в обучения на РЕКИЦ „Читалища”:

7.Участия на работещите в читалищата в обучения за повишаване на квалификацията, работни срещи, дискусии и други форми за развитие на капацитета на служителите:

8. Доброволчески инициативи:/ седмицата на гората- почистване на еко- пътеки и туристически маршрути;

9. Подпомагане на населението при бедствени ситуации и др.

**Забележка:**

 **Календарният план на културни прояви на читалище „Пробуда 1952”има отворен характер – може да се допълва и променя във времето.**

**Срокове и изпълнение**

Настоящата Програма е разработена съгласно чл. 26а, ал. 2 от Закона за народните читалища и е с продължителност до 31 декември 2024 год.

Неразделна част от програмата е Приложение № 1 – Предложенията за издръжка на дейности извън държавната субсидия на НЧ „Пробуда 1952 г.” с. Добра поляна.

 План-програмата е приета на заседание на Читалищното Настоятелството, което се състоя на 27.10.2023г. от 18.00ч. в библиотеката на Н. Читалище „Пробуда1952”с. Добра поляна.

 **Приложение №1**

**ПРЕДЛОЖЕНИЯ ЗА ИЗДРЪЖКА НА ДЕЙНОСТИ**

**ИЗВЪН ДЪРЖАВНАТА СУБСИДИЯ НА НЧ**

**„ПРОБУДА 1952 ГОД.” С. ДОБРА ПОЛЯНА**

|  |  |  |
| --- | --- | --- |
| **№** | **Вид дейност** | **Необходима сума** |
| **1.** | **БИБЛИОТЕЧНА** |   |
| - | Закупуване на книги | 400.00 лв. |
| - | Интернет и поддръжка |  400.00лв.  |
| **2.** | **КУЛТУРНО –МАСОВА**  |   |
| - | Организиране и провеждане на културни мероприятия и материали за провеждане |  600.00 лв. |
| **3.** | **СТОПАНСКИ РАЗХОДИ** | **600.00 лв.** |
|  | **РЕМОНТНИ ДЕЙНОСТИ** | **Прикрепям Докладна –записка за неотложния ремонт на покрива на библиотеката, като Ви моля за съдействие.** |
|  | **Обща сума:** | **2000.00лв.** |

 **06.11.2023г. Председател:…………...**

**с. Добра поляна Секретар:………………**